రామప్ప ఎస్. లమాని

రామప్ప సోబెప్ప లమాని కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు శిరహట్టి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం 
రామప్ప ఎస్. లమాని భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో శిరహట్టి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి హెచ్.ఆర్. నాయక్ పై 10501 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి దొడ్డమణి రామకృష్ణ శిద్లింగప్ప చేతిలో 315 ఓట్ల స్వల్ప తేడాతో ఓడిపోయాడు. 

రామప్ప ఎస్. లమాని 2018 శాసనసభ ఎన్నికలలో శిరహట్టి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి దొడ్డమణి రామకృష్ణ శిద్లింగప్పపై 29,993 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయనకు 2023 శాసనసభ ఎన్నికలలో బీజేపీ టికెట్ నిరాకరించడంతో అక్టోబర్ 12న బెంగళూరులోని కాంగ్రెస్‌ పార్టీ కార్యాలయంలో కెపిసిసి అధ్యక్షుడు, ఉప ముఖ్యమంత్రి డీ.కే. శివ కుమార్, మంత్రి హెచ్.కె. పాటిల్, కెపిసిసి వర్కింగ్ ప్రెసిడెంట్ సలీం అహ్మద్ సమక్షంలో భారత జాతీయ కాంగ్రెస్ పార్టీలో చేరాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:2008 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు